સુધરાઈના જણાવ્યા મુજબ 25 જણનો ભોગ લેનાર અને ૩૦ જેટલા લોકોને ઘાયલ કરનારી આ ગ્રાઉન્ડ પ્લસ ચાર માળની આ ઇમારત ૧૯૮૦માં બનાવવામાં આવી હતી. ભૂતપૂર્વ નગરસેવક યશવંત જાધવે આ ઇમારત જર્જરિત થઈ ગઈ છે અને ક્યારે પણ તૂટી પડશે એમ જણાવી આ બાબતે સુધરાઈમાં રજૂઆત કરી હતી અને ઑફિસરોને મળી ઇમારતનું ઑગસ્ટ મહિનામાં ઇન્સ્પેક્શન કરાવ્યું હતું. આ વિશે યશવંત જાધવે કહ્યું હતું કે સુધરાઈના ઑફિસરે નિરીક્ષણ કર્યા બાદ મકાનને તાત્કાલિક રિપેરિંગ કરાવવું જરૂરી છે એમ કહ્યું હતું, પણ સુધરાઈએ રિપેરિંગનાં કોઈ પણ પગલાં લીધાં નહોતાં અને ગઈ કાલે મકાન તૂટી પડ્યું હતું.